87/369/ETY: Neuvoston päätös, tehty 7 päivänä huhtikuuta 1987, harmonisoitua tavarankuvaus- ja -koodausjärjestelmää koskevan kansainvälisen yleissopimuksen ja siihen liittyvän muutospöytäkirjan hyväksymisestä



Virallinen lehti nro L 198 , 20/07/1987 s. 0001 - 0002

Suomenk. erityispainos Alue 11 Nide 12 s. 0003

Ruotsink. erityispainos Alue 11 Nide 12 s. 0003



NEUVOSTON PÄÄTÖS, tehty 7 päivänä huhtikuuta 1987, harmonisoitua tavarankuvaus- ja -koodausjärjestelmää koskevan kansainvälisen yleissopimuksen ja siihen liittyvän muutospöytäkirjan hyväksymisestä (87/369/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 28, 113 ja 235 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että tulliyhteistyöneuvosto hyväksyi täysistunnossaan kesäkuussa 1983 kansainvälisen yleissopimuksen harmonisoidusta tavarankuvaus- ja koodausjärjestelmästä, tämän yleissopimuksen tarkoituksena on helpottaa kansainvälistä kauppaa ja sitä koskevien tilastotietojen keruuta, vertailua ja analysointia, tällä yleissopimuksella on tarkoitus korvata tullitariffien ja tilastonimikkeistöjen kansainvälisenä perustana Brysselissä 15 päivänä joulukuuta 1950 allekirjoitettu yleissopimus tullitariffien nimikkeistä, jota tällä hetkellä käytetään yhteisen tullitariffin ja NIMEXEn pohjana, tämä yleissopimus allekirjoitettiin yhteisön puolesta, sillä varauksella, että se hyväksytään, kesäkuun 10 päivänä 1985; tulliyhteistyöneuvosto hyväksyi yleissopimuksen muutospöytäkirjan kesäkuun 24 päivänä 1986; on toivottavaa, että pöytäkirjan hyväksymisasiakirja talletetaan samanaikaisesti kuin harmonisoitua järjestelmää koskevan kansainvälisen yleissopimuksen hyväksymisasiakirja, yhteisö ehdottaa harmonisoitua järjestelmää sovellettavaksi 1 päivästä tammikuuta 1988, ja yhteisölle on erittäin tärkeää olla tämän yleissopimuksen osapuoli yhdessä tärkeimpien ulkomaankauppaa harjoittavien maiden kanssa, ON PÄÄTTÄNYT SEURAAVAA: 1 artikla Yhteisö hyväksyy harmonisoidusta tavarankuvaus- ja koodausjärjestelmästä Brysselissä 14 päivänä kesäkuuta 1983 tehdyn kansainvälisen yleissopimuksen sekä siihen liittyvän Brysselissä 24 päivänä kesäkuuta 1986 tehdyn muutospöytäkirjan. Yleissopimuksen ja siihen liittyvän muutospöytäkirjan tekstit ovat tämän päätöksen liitteenä. 2 artikla Tämä päätös ei millään tavalla rajoita yhteisön oikeuksia sen neuvotellessa harmonisoidun järjestelmän perusteella tullimyönnytyksiä koskevien tarkistettujen luetteloiden käyttöönotosta. Nämä neuvottelut jatkuvat noudattaen tarkasti tullitariffeja ja kauppaa koskevassa yleissopimuksessa (GATT) hyväksyttyjä erityisohjeita tavoitteena puolueettomuuden varmistaminen tariffiluetteloita vaihdettaessa. 3 artikla Neuvoston puheenjohtaja valtuutetaan täten nimeämään henkilö, jolla on oikeus tallettaa hyväksymisasiakirjat yhteisön puolesta(3). Tehty Luxemburgissa 7 päivänä huhtikuuta 1987. Neuvoston puolesta Puheenjohtaja Ph. MAYSTADT (1) EYVL N:o C 120, 4.5.1984, s. 2 (2) EYVL N:o C 300, 12.11.1984, s. 53 (3) Neuvoston pääsihteeristö julkaisee yleissopimuksen ja siihen liittyvän muutospöytäkirjan voimaantulopäivän Euroopan yhteisöjen virallisessa lehdessä.